EkBass/fiwiki-20250220-pages-articles huggingface dataset:
Pohjanmaan vuoden maineteko

Vuoden maineteko on palkinto, joka jaetaan vuosittain Pohjanmaan alueen menestyneimmälle urheilijalle, joukkueelle, valmentajalle tai muulla tavoin urheilun saralla menestyneelle henkilölle. Jokainen henkilö voi voittaa palkinnon ainoastaan kerran. Valinnan tekee Pohjanmaan urheilutoimittajat ry. Voittaja valitaan Pohjanmaan urheilugaalassa. Palkinto on jaettu vuosittain vuodesta 1982 lähtien. Palkinnoksi vuoden maineteosta voittaja saa pohjalaisen helavyön. == Voittajat == Vuosi Voittaja Seura Laji 1982 Olli Rahnasto Seinäjoen Tennisseura tennis 1983 Hannu Lahtinen Seinäjoen Paini-Miehet paini 1984 Jouko Salomäki Nurmon Jymy paini 1985 Jarmo Virtanen IF Länken voimanosto 1986 Mauri Pyhälahti Seinäjoen Maila-Jussit pesäpallo 1987 Keijo Manni Peräseinäjoen Toive paini 1988 Tapio Korjus Lapuan Virkiä yleisurheilu (keihäänheitto) 1989 Antti Haapakoski Kalajoen Junkkarit yleisurheilu (aitajuoksu) 1990 Harri Koskela Lapuan Virkiä paini 1991 IK Falken IK Falken hiihto 1992 Esa Saarenpää Ford ralli 1993 Vaasan Vasama Vaasan Vasama lentopallo 1994 Mika Myllylä Haapajärven Kiilat hiihto 1995 Mikaela Ingberg Vasa IS yleisurheilu (keihäänheitto) 1996 Jyrki Huhtamäki Vaasan Palloseura jalkapallo 1997 Marko Yli-Hannuksela Ilmajoen Kisailijat paini 1998 Sari Krooks Suomen naisten jääkiekkomaajoukkue jääkiekko 1999 Olli-Pekka Karjalainen Töysän Veto yleisurheilu (moukarinheitto) 2000 Arsi Harju Perhon Kiri yleisurheilu (kuulantyöntö) 2001 Lapuan Virkiä Lapuan Virkiä pesäpallo 2002 Heli Koivula Kauhajoen Karhu yleisurheilu (kolmiloikka) 2003 Juha Ahokas Nurmon Jymy paini 2004 Michael Käld Suomen naisten jalkapallomaajoukkue jalkapallo 2005 Tero Pitkämäki Nurmon Urheilijat –99 yleisurheilu (keihäänheitto) 2006 Pekka Koskela Seinäjoen Urheilijat pikaluistelu 2007 Kauhajoen Karhu Kauhajoen Karhu koripallo 2008 Jarkko Ala-Huikku Ilmajoen Kisailijat paini 2009 Jani Haapamäki Kauhajoen Karhu paini 2010 Vimpelin Veto Vimpelin Veto pesäpallo 2011 Rami Hietaniemi Nurmon Jymy paini 2012 Seinäjoen Peliveljet Seinäjoen Peliveljet salibandy 2013 Kokkolan Tiikerit Kokkolan Tiikerit lentopallo 2014 SJK SJK jalkapallo 2015 Petra Olli Lappajärven Veikot paini 2016 Benedek Oláh Seinäjoen Sisu pöytätennis 2017 Jussi Laurila Jalasjärven Jalas pyöräsuunnistus 2018 Kokkolan Pallo-Veikot jalkapallo == Lähteet == Luokka:Suomalaiset urheilupalkinnot Luokka:Pohjanmaa
Ben Roethlisberger

Benjamin Todd "Ben" Roethlisberger (s. 2. maaliskuuta 1982 Lima, Ohio) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja. Hän edusti koko ammattilaisuransa ajan NFL-liigan Pittsburgh Steelersiä. Roethlisberger voitti urallaan liigan mestaruuden Super Bowlin kahdesti ja hänet valittiin liigan tähdistöotteluun Pro Bowliin kuudesti. ==NFL-ura== Pittsburgh Steelers varasi Miamin yliopistossa, Ohiossa pelanneen Roethlisbergerin vuoden 2004 NFL:n varaustilaisuudessa ensimmäisellä kierroksella, 11. pelaajana. Hän johdatti joukkueen jo tulokaskaudellaan AFC- konferenssin finaaliin, jossa vastaan tullut New England Patriots, tuleva Super Bowl -voittaja oli kuitenkin vahvempi pistein 41–27. Roethlisberger valittiin kuitenkin ylivoimaisesti vuoden hyökkääväksi tulokkaaksi hänen voitettuaan runkosarjassa kaikki 13 ottelua, joissa hän oli aloittajana. Toisella kaudella Roethlisbergerin ja Steelersin runkosarjaesitykset eivät olleet yhtä vahvoja, mutta vahvat pudotuspeliesitykset takasivat paikan Super Bowlissa Seattle Seahawksia vastaan. Huolimatta Roethlisbergerin heikosta henkilökohtaisesta esityksestä loppuottelussa Steelers päihitti Seahawksin 21–10, mikä teki Roethlisbergeristä kaikkien aikojen nuorimman Super Bowlin voittaneen pelinrakentajan. Kaudella 2008 Roethlisberger johdatti joukkueensa toisen kerran Super Bowliin, jossa tällä kertaa vastaan tuli Arizona Cardinals. Ottelusta kehkeytyi erittäin jännittävä, ja ottelun loputtua taululla komeilivat lukemat 27–23 Steelersin eduksi. Kolmannen kerran urallaan Roethlisberger pääsi pelaamaan Super Bowlissa kaudella 2010, vastustajana Green Bay Packers. Kolmas mestaruus jäi toistaiseksi kuitenkin haaveeksi Packersin oltua vahvempi 31–25. Kauden 2021 päätteeksi Roethlisberger ilmoitti lopettavansa pelaajauransa. ==Lähteet== == Aiheesta muualla == Luokka:Yhdysvaltalaiset amerikkalaisen jalkapallon pelaajat Luokka:Vuonna 1982 syntyneet Luokka:Elävät henkilöt
One Chase Manhattan Plaza

One Chase Manhattan Plaza on New Yorkin kaupungissa, Financial Districtin kaupunginosassa, Lower Manhattanilla sijaitseva toimistopilvenpiirtäjä. Vuonna 1961 valmistuneessa rakennuksessa on 60 kerrosta mukaan luettuna viisi pohjakerrosta ja sen kattokorkeus on 248 metriä, mikä tekee siitä New Yorkin 11. korkeimman rakennuksen ja 43. korkeimman rakennuksen Yhdysvalloissa. Lisäksi One Chase Manhattan Plaza on maailman 200 korkeimman rakennuksen joukossa. One Chase Manhattan Plazan julkisivu on terästä ja lasia. Rakennuksen on suunnitellut arkkitehtitoimisto Skidmore, Owings and Merrillin arkkitehti Gordon Bunshaft. Kadut, joiden varrella rakennus sijaitsee, ovat: Liberty Street, Pine Street, Nassau Street ja William Street. Pääosoite on 1 Chase Manhattan Plaza. == Lähteet == ==Aiheesta muualla== *Rakennus arkkitehtitoimiston sivulla Luokka:Manhattanin pilvenpiirtäjät Luokka:Financial District (Manhattan) Luokka:Manhattanin toimistorakennukset
Gimme! Gimme! Gimme! (A Man After Midnight)

”Gimme! Gimme! Gimme! (A Man After Midnight)” on ruotsalaisen popyhtye Abban kappale vuodelta 1979. Kappale julkaistiin singlenä yhtyeen albumilta Greatest Hits Vol. 2 2. lokakuuta 1979. Kappaleen ovat kirjoittaneet Benny Andersson ja Björn Ulvaeus. Kappale julkaistiin sittemmin albumin Voulez-Vous cd-versiolla. Kappaleesta on olemassa myös espanjankielinen versio ”¡Dame! ¡Dame! ¡Dame!”. Vuonna 2005 yhdysvaltalainen popartisti Madonna julkaisi menestyksekkään kappaleensa ”Hung Up”, joka rakentuu ”Gimme! Gimme! Gimme! (A Man After Midnight)” -kappaleen syntetisaattoriteeman ympärille. == Aiheesta muualla == *Video kappaleen nauhoituksista Luokka:Abban kappaleet Luokka:Vuoden 1979 kappaleet
Rikkipumissi

Rikkipumissi (Eriogonum umbellatum) on tatarkasveihin kuuluva läntisessä Pohjois-Amerikassa kasvava varpu tai pienikokoinen pensas. Sillä on monia muunnoksia, ja niiden ulkonäkö vaihtelee huomattavasti. == Koko ja ulkonäkö == Rikkipumissi on ulkonäöltään hyvin vaihteleva kasvi, ja sen muunnokset voivat olla huomattavan erinäköisiä. Laji muodostaa yleensä lehtiä mattomaisesti lähelle maanpintaa. Lehdet ovat vihreät yläpinnalta ja villaiset sekä harmaat alapinnalta. Ne ovat yleensä lusikkamaisia tai keihäsmäisiä ja alle kahdeksan senttimetriä pitkiä. Kukat kasvavat pitkän varren päässä, ja ne ovat yleensä keltaisia tai kermanvärisiä. == Levinneisyysalue ja elinympäristö == Lajia tavataan Pohjois-Amerikan länsiosissa. Sitä kasvaa Kanadassa Brittiläisessä Kolumbiassa ja Albertasta. Sieltä levinneisyysalue kulkee etelässä Kalifornian eteläosiin saakka ja idässä Montanaan ja Coloradoon. Rikkipumissi kasvaa tasangoilla ja vuoristoseuduilla, kuivilla ja usein kivillä alueilla. Se on yleinen keltamänty- ja douglaskuusimetsissä. Lisäksi sitä kasvaa ruohikkoisille vuoristorinteillä noin 2 300 metriin saakka. == Lähteet == == Aiheesta muualla == *Kassu – Kasvien suomenkieliset nimet: Rikkipumissi (Eriogonum umbellatum) *ITIS: Eriogonum umbellatum *USDA: Eriogonum umbellatum *Flora of North America: Eriogonum umbellatum Luokka:Tatarkasvit
Muukalainen keskellämme

Muukalainen keskellämme (A Stranger Among Us) on vuonna 1992 ensi-iltansa saanut yhdysvaltalainen draamaelokuva. Elokuvan on ohjannut Sidney Lumet, ja pääosia esittävät Melanie Griffith, Eric Thal ja John Pankow. Muita näyttelijöitä ovat Tracy Pollan, Lee Richardson, Mia Sara, Jamey Sheridan, Burtt Harris ja Jake Weber. viitattu 4.7.2022 Elokuva ei menestynyt taloudellisesti ja sai Razzie-palkinnon huonoimmasta naispääosasta. Elokuvassa rääväsuinen newyorkilainen naispoliisi (Griffith) joutuu soluttautumaan uskonnolliseen juutalaisyhteisöön selvittääkseen murhaa. == Arvioita == Video- oppaassa vuodelta 1994 Bello Romano moittii elokuvan tarinaa persoonattomaksi Peter Weirin todistajan mukaelmaksi ja antaa elokuvalle kolme tähteä viidestä, mikä vastaa sanallista arviota ”hyvä”. == Lähteet == == Aiheesta muualla == * * Luokka:Yhdysvaltalaiset draamaelokuvat Luokka:Vuoden 1992 yhdysvaltalaiset elokuvat Luokka:Sidney Lumetin ohjaamat elokuvat
The Sorcerer and the White Snake

The Sorcerer and the White Snake () on vuonna 2011 julkaistu kiinalais- hongkongilainen toiminta/draama/fantasiaelokuva, joka perustuu kiinalaiseen Valkoisen käärmeen legendaan. Elokuvan pääosia esittävät Jet Li, Eva Huang, Raymond Lam, Charlene Choi, Wen Zhang, Jiang Wu, Vivian Hsu, Miriam Yeung, Chapman To, Law Kar-ying, Lam Suet, Sonija Kwok, Angela Tong ja Michelle Wai. Elokuvan on ohjannut Ching Siu-tung. Elokuva on kuvattu 3D:nä. == Aiheesta muualla == * Luokka:Toimintaelokuvat Luokka:Fantasiaelokuvat Luokka:Draamaelokuvat Luokka:Vuoden 2011 elokuvat Luokka:Kiinalaiset elokuvat Luokka:Hongkongilaiset elokuvat Luokka:3D-elokuvat Luokka:Ching Siu-tungin ohjaamat elokuvat
Börge Hellström

pienoiskuva|Börge Hellström Börge Lennart Hellström (25. syyskuuta 1957 – 17. helmikuuta 2017Författaren Börge Hellström är död, Aftonbladet, viitattu 17.2.2017 (lähteistää kuolinajan)) oli ruotsalainen rikoskirjailija. Hän kirjoitti parinsa Anders Roslundin kanssa. He voittivat Lasiavain-palkinnon esikoisteoksestaan Peto vuonna 2005. Hellström työskenteli aikaisemmin nuoriso- ja päihdetyöntekijänä. Hellström kuoli syöpään 59-vuotiaana.http://www.dagbladet.no/kjendis/forfatter-brge-hellstrm-er- dod/67100794 == Teokset == === Roslund & Hellström === * Peto (Odjuret, 2004) * Lokero 21 (Box 21, 2005) * Edward Finniganin hyvitys (Edward Finnigans upprättelse, 2006) * Tyttö katujen alta (Flicka under gatan, 2007) * Kolme sekuntia (Tre sekunder, 2009) == Lähteet == == Aiheesta muualla == * Virallinen Roslund & Hellström -sivusto Luokka:Ruotsalaiset rikoskirjailijat Luokka:Vuonna 1957 syntyneet Luokka:Vuonna 2017 kuolleet
Anders Roslund

thumb|Anders Roslund Helsingin kirjamessuilla 2004. Anders Roslund (s. 1961) on ruotsalainen toimittaja ja rikoskirjailija. Hän kirjoitti parinsa Börge Hellströmin kanssa. He voittivat vuonna 2005 Lasiavain-palkinnon esikoisteoksestaan Peto. Roslund on aikaisemmin toiminut muun muassa Ruotsin television uutispäällikkönä. ==Teokset== ===Roslund & Hellström=== * Peto (Odjuret, 2004) * Lokero 21 (Box 21, 2005) * Edward Finniganin hyvitys (Edward Finnigans upprättelse, 2006) * Tyttö katujen alta (Flickan under gatan, 2007) * Kolme sekuntia (Tre sekunder, 2009) * Kaksi soturia (Två soldater, 2012) * Kolme minuuttia (Tre minuter, 2016) * Kolme tuntia (Tre timmar, 2018) === Anders Roslund === * Sä kasvoit neito kaunoinen (Jamåhonleva, 2019) * Levon hetki nyt lyö (Sovsågott, 2020) * Mistä tunnet sä ystävän (Litapåmig, 2021) ==Aiheesta muualla== * Roslundin ja Hellströmin virallinen sivusto Luokka:Ruotsalaiset kirjailijat Luokka:Vuonna 1961 syntyneet Luokka:Elävät henkilöt
Ahlströmin alakoulu

Ahlströmin alakoulu on Merikarvialla sijaitseva peruskoulu, jossa annetaan opetusta vuosiluokille 1–6. Koulunjohtajana toimii Minna Seppälä-Kortessalo. Vuonna 2021 koulussa oli noin 200 oppilasta. Koulun nimi viittaa Antti Ahlströmiin, joka perusti Merikarvialle ensimmäisen kansakoulun vuonna 1874. Aiemmin koulun nimi oli Ylikylä-Ahlströmin koulu, mutta kun vuonna 2009 kunnan sivukylien koulut lakkautettiin, muutettiin nimi nykyiseen muotoonsa. Koulussa on perusopetustarjonnan lisäksi valittavana laajennettua musiikin opetusta sekä ruotsi valinnaisena A2-kielenä. == Lähteet == ==Aiheesta muualla== * Peda.net: Ahlströmin alakoulu Luokka:Suomen peruskoulut Luokka:Merikarvia
Susan Leigh Foster

Susan Leigh Foster on yhdysvaltalainen professori ja tanssintutkija, joka työskentelee Kalifornian yliopistossa. Fosterin teos Reading Dancing on yksi alan perusteoksia ja yhä käytössä. Hän käsittelee siinä tanssivan kehon katsomista ja tanssiesityksen vastaanottoa. Vuonna 2010 häneltä ilmestyi Choreogaphing Empathy, jossa hän pohtii tanssijan liikettä katsojan fyysisessä kokemuksessa. Hän on aiemmin työskennellyt tanssijana ja koreografina, mutta ryhtyi tutkimustyöhön, koska tanssin vastaanotto oli 1970-luvulla leimallisesti romanttista ja harrastelijamaista. Foster kävi vuonna 2012 luennoimassa Suomessa Sivuaskel-festivaalilla. Luokka:Yhdysvaltalaiset tanssijat Luokka:Yhdysvaltalaiset koreografit Luokka:Yhdysvaltalaiset tieteilijät Luokka:Yhdysvaltalaiset professorit Luokka:Syntymävuosi puuttuu Luokka:Elävät henkilöt
Sivuaskel

Sivuaskel on Suomessa järjestettävä nykytanssifestivaali. Se kestää viisi päivää, ja se pidetään Kaapelitehtaalla. Festivaalin järjestää Zodiak – Uuden tanssin keskus. Tapahtuma järjestettiin ensimmäisen kerran 1996 ja alkuun joka toinen vuosi.Sivuaskel.fi Historia ==Lähteet== Luokka:Nykytanssi
Cody (Wyoming)

Cody on kaupunki Wyomingissä, Parkin piirikunnassa, jonka pääkaupunki se on. Kaupungissa on vuoden 2010 väestönlaskennan mukaan 9 520 asukasta. Se on saanut nimensä Buffalo Billinä paremmin tunnetun William Codyn mukaan. == Historia == William ”Buffalo Bill” Cody kävi ensimmäisen kerran Bighorn Basinin alueella 1870-luvulla geologia O. C. Marchin kanssa. Hän palasi sinne 1890-luvun puolivälissä hyvien viljelymaiden, kauniiden maisemien, riistan runsauden ja Yellowstonen kansallispuiston läheisyyden takia. Cody saapui sinne useiden ystäviensä kanssa aikeenaan perustaa yhteisö. Alkuperäinen kylä perustettiin Shoshonejoen kanjonin itäpäätyyn, mutta se on myöhemmin siirretty nykyiselle paikalleen. Vuonna 1895 kylä sai nimekseen Cody. Auttaakseen yhteisöään Cody suostutteli ystävänsä, presidentti Theodore Rooseveltin rakennuttamaan kylän lähelle padon Shoshonejokeen. Shoshonen pato (tunnetaan nykyään nimellä Buffalo Billin pato) valmistui 1910, ja sen ansiosta Cody sai sähköt. == Lähteet == == Aiheesta muualla == *Codyn kotisivut *Codyn kauppakamarin sivut *Buffalo Bill Historical Center Luokka:Wyomingin kaupungit
Viimasuoja

Viimasuoja eli maskisuoja, maskipeite, keulapahvi tai maskipeitto on auton keulalle laitettava osa, jonka tarkoitus on rajoittaa kylmän ilman pääsyä auton jäähdyttimelle ja moottoritilaan. Viimasuojan päätehtävä on estää kylmän ajoviiman ja lumen pääsy moottoritilaan sekä pitää auton moottori oikeassa lämpötilassa talvisissa olosuhteissa. Viimasuojan muita tehtäviä on pidentää moottorin elinikää, suojata auton moottorin osia jäätymiseltä sekä estää tiesuolan ja loskan pääseminen jäähdyttimelle. Viimasuojan on arvioitu laskevan auton polttoaineen kulutusta noin viisi prosenttia, mutta tarkkoja tutkimuksia viimasuojan vaikutuksesta polttoaineen kulutukseen ei ole tehty. Polttoaineen kulutuksen laskeminen perustuu moottorin korkeampaan käyntilämpötilaan, pienentyneeseen ilmanvastuskertoimeen ja moottorin nopeampaan lämpenemiseen.http://tuneko.com/suomi/blogweb/index.php?/archives/12-Maskisuojalla- laemmoet-yloes-ja-kulutus- alas!.html/http://ecomodder.com/wiki/index.php/Grill_block_partial_or_full/ Viimasuojaa tehdessä tulisi huomioida jos etupuskurin takana on lämpötilamittari, tulisi sille olla tehty aukko viimasuojaan. Aukon tulisi olla noin 50 mm kokoinen.http://tuneko.com/suomi/Viimasuoja-Maskisuoja- Maskipeitto-Maskipeite-Nokkapeitto.php/ Maskisuojia voi ostaa jälleenmyyjiltä tai valmistaa itse muovista, kumista, kankaasta tai pahvista. Materiaali vaikuttaa viimasuojan kestävyyteen, ulkonäköön ja käytettävyyteen. Viimasuojan kiinnityksessä käytetään tavallisesti nippusiteitä, mutta myös rautalankaa, narua tai ruuveja voidaan hyödyntää kiinnityksessä, jos viimasuojan ulkonäöllä ei ole väliä. Viimasuojan normaali suositeltava käyttölämpötila on sama kuin lohkolämmittimellä eli +5 asteesta alaspäin. Viimasuojan käytöstä ei ole merkittävää hyötyä kesällä, vaikka silloinkin sitä voidaan käyttää, jos moottorin lämpötilaa sekä muita toimintoja seurataan aktiivisesti. Seuraamista helpottamaan kannattaa asentaa ylimääräisiä lämpötilamittareita tai OBD- pistokkeeseen asennettava ajotietokone, joka näyttää myös tarvittavat tiedot. Auton oma lämpötilan mittari ei välttämättä näytä oikeaa lämpötilaa eikä siitä pysty näkemään esimerkiksi ahtoilman lämpötilaa tai muita tarvittavia tietoja moottorin toiminnan varmistamiseksi lämpimissä olosuhteissa. ==Lähteet== Luokka:Autotekniikka
Nuoruus sumussa

Nuoruus sumussa Toivo Särkän ohjaama elokuva vuodelta 1946. Kliseiseksi luonnehdittu elokuva kuvaa sodanjälkeisiä sopeutumisvaikeuksia.Päivän elokuvia. Tv-maailma 5/2012 s. 25. Hannes Häyrinen palkittiin miessivuosa- Jussilla. Elonet.fi, muut tiedot. == Näyttelijät == == Lähteet == Luokka:Toivo Särkän ohjaamat elokuvat Luokka:Suomalaiset mustavalkoelokuvat Luokka:Vuoden 1946 suomalaiset elokuvat Luokka:Suomalaiset draamaelokuvat Luokka:Jussi- palkitut elokuvat
Pauline rantatyttö

Pauline rantatyttö (Pauline à la plage) on Éric Rohmerin ohjaama elokuva, joka valmistui 1982. Elokuva on Rohmerin sarjan Comédies et proverbes 1981–1987 (Komedioita ja sananlaskuja) kolmas elokuva. Se on ohjaajan tuotannon peruspilareita ja palkittu useilla palkinnoilla,Arto Pajukallio, Elokuvat, Helsingin Sanomat 9.2.2012, sivu D 7 muun muassa Berliinin elokuvajuhlilla se sai Fiprescin palkinnon ja OCIC-palkinnon sekä sarjassa paras ohjaaja Hopeisen karhun. Sarjan kaikilla elokuvilla on motto, ja tällä se on: "Se, joka puhuu kohtuuttoman paljon, sanoo väistämättä jotain typerääkin." Elokuvan tarinassa nuori muotisuunnittelija pohtii avioeroa, ja yhdessä teini-ikäisen serkkunsa kanssa hän viettää lomaa Normandian rannikolla, jossa hän tapailee miehiä ja puntaroi parisuhteita.Päivän elokuvia, Tv-maailma, 5/2012 sivu 7 ==Näyttelijät== ==Lähteet== Luokka:Éric Rohmerin ohjaamat elokuvat Luokka:Vuoden 1983 ranskalaiset elokuvat
Daring-luokka (hävittäjä, 1893)

Daring-luokka oli Britannian kuninkaallisen laivaston ensimmäinen torpedovenehävittäjäluokka (), joka tilattiin 27. kesäkuuta 1892. == Taustaa == Nopeisiin ja ketteriin veneisiin asennettu Robert Whiteheadin ja Itävalta- Unkarin laivaston kapteenin Giovanni Luppisin vuonna 1866 keksimä omalla voimanlähteellä varustettu torpedo aiheutti uhan taistelulaivoille. Riittävän suuri joukko torpedoveneitä läpäisisi taistelulaivan puolustuksen ja upottaisi raskaamman aluksen torpedoimalla tai vähintään vaurioittaisi sitä ja siten asettaisi sen alttiiksi vastustajan taistelulaivoille. Torpedoveneet osoittivat tehonsa ensimmäisen kerran Chilen sisällissodassa 1891. Torpedoveneitä vastaan suunniteltiin pieniä aseistettuja aluksia, jotka liitettäisiin raskaiden alusten suojaksi. Ensimmäiset yritykset luoda uusi suojaava alustyyppi ei onnistunut riittämättömän toimintasäteen ja nopeuden vuoksi. Alukset eivät kyenneet seuraamaan laivastoa eivätkä torjumaan nopeita hyökkääjiä. == Uusi alustyyppi == Kolmas merilordi kontra-amiraali Jackie Fisher tilasi 1892 uuden tyyppisen aluksen, jonka aseistuksena tuli olla nopeasti ampuvia tykkejä sekä voimanlähteenä vesiputkikattilat. Kuuden erilaisen alustyypin piirustukset toimitettiin amiraliteetille tutkittaviksi, joista lopulta kolme hyväksyttiin. Hyväksytyt kolme suunnitelmaa olivat kolmelta eri valmistajalta, joille toimitettiin kullekin kahden aluksent tilaus. Tilausten vastaanottajat olivat: *John I. Thornycroft and Company *Yarrow Shipbuilders *Laird, Son and Company. Kaikki alukset olivat pyöristetyllä katetulla etukannella varustettuja (), mikä oli tyypillistä brittiläisille ensimmäisen sukupolven torpedovenehävittäjille. Kaikki tilatut alukset poistettiin palveluksesta ennen ensimmäistä maailmansotaa. === Aseistus === Ensimmäisten torpedovenehävittäjien (26-knotters) oli suunniteltu asennettavaksi kahteen eri tehtävään: torpedovene- ja tykkivenetehtävään. Kummassakin roolissa aluksille oli kiinteä 18 tuuman keulatorpedoputki sekä 12 naulan tykki, johon sata laukausta. Tykkiveneinä aluksilla oli torpedoputkeen kaksi torpedoa sekä täydennyksenä kolme kuuden naulan tykkiä, joista kaksi keskellä alusta kummallakin laidalla ja kolmas perässä. Kuhunkin tykkiin oli sata kranaattia. Torpedoveneinä aluksille asennettiin kaksi kääntyvää torpedoputkea lisää. Torpeidoita aluksilla oli tuolloin kaikkiaan viisi eli kolme putkissa ja kaksi varalla. Kuuden naulan tykkejä oli vain yksi perässä ja siihen sata kranaattia.Lyon, David s. 98 == Alukset == Alukset olivat kaksi akselisia ja niissä oli voimanlähteenä kolmivaihehöyrykone kahdella alipainesylinterillä, johon oli kytketty kaksi vesiputkikattilaa. Kattiloiden työpaineena oli 200 paunaa neliötuumalla. Daring-luokan torpedovenehävittäjätGardiner, Robert (ed.) 2002 s. 91 Nimi Telakka Kölinlasku Vesille Valmis Kohtalo HMS Daring John I. Thornycroft and Company, Chiswick heinäkuu 1892 25. marraskuuta 1893 helmikuu 1895 poistettu palveluksesta 1912 romutettu HMS Decoy Thornycroft heinäkuu 1892 2. helmikuuta 1894 kesäkuu 1895 uponnut törmäyksessä 13. elokuuta 1904 == Lähteet == * * * * === Viitteet === *
Fenasetiini

Fenasetiini eli p-etoksiasetanilidi tai 4-etoksiasetanilidi on rakenteeltaan parasetamolia muistuttava kipu- ja kuumelääke. Se on vedetty markkinoilta sivuvaikutuksiensa, erityisesti munuaisvaurioiden, vuoksi. == Käyttö, metabolia ja sivuvaikutukset == Fenasetiini tuotiin markkinoille kuumelääkkeeksi vuonna 1888 ja se oli suosittu erityisesti influenssaepidemioiden aikana. Ainetta käytettiin usein yhdistelmävalmisteena asetyylisalisyylihapon, parasetamolin ja kofeiinin tai kodeiinin kanssa. 1960-luvulla sen huomattiin kuitenkin aiheuttavan nefropatiaa ja vedettiin markkinoilta 1970-luvulla. Elimistössä fenasetiini metaboloituu parasetamoliksi ja p-fenetidiiniksi. Molempien metaboliittien on todettu aiheuttavan munuaisvaurioita, kuten nefropatiaa. Niin kutsutussa kipulääkenefropatiassa munuaisten koko pienenee ja osa soluista on kuoliossa. Fenasetiini on yhdistetty myös munuais- ja virtsarakonsyöpiin. == Valmistus == Fenasetiinia voidaan valmistaa p-fenetidiinin ja jääetikan välisellä reaktiolla. Toinen tapa valmistaa yhdistettä on Williamsonin eetterisynteesillä parasetamolin ja etyylibromidin tai etyylijodidin välisellä reaktiolla emäksen kuten kaliumkarbonaatin läsnä ollessa. == Lähteet == == Aiheesta muualla == *Kyoto Encyclopedia of Genes and Genomes (KEGG): Phenacetin *ChemBlink: Phenacetin Luokka:Amidit Luokka:Kipulääkkeet
Havock-luokka

Havock-luokka oli Britannian Kuninkaallisen laivaston toinen torpedovenehävittäjäluokka (), joka tilattiin 2. heinäkuuta 1892. == Taustaa == Nopeisiin ja ketteriin veneisiin asennettu Robert Whiteheadin ja Itävalta- Unkarin laivaston kapteenin Giovanni Luppisin vuonna 1866 keksimä omalla voimanlähteellä varustettu torpedo aiheutti uhan taistelulaivoille. Riittävän suuri joukko torpedoveneitä läpäisisi taistelulaivan puolustuksen ja upottaisi raskaamman aluksen torpedoimalla tai vähintään vaurioittaisi sitä ja siten asettaisi sen alttiiksi vastustajan taistelulaivoille. Torpedoveneet osoittivat tehonsa ensimmäisen kerran Chilen sisällissodassa 1891. Torpedoveneitä vastaan suunniteltiin pieniä aseistettuja aluksia, jotka liitettäisiin raskaiden alusten suojaksi. Ensimmäiset yritykset luoda uusi suojaava alustyyppi ei onnistunut riittämättömän toimintasäteen ja nopeuden vuoksi. Alukset eivät kyenneet seuraamaan laivastoa eivätkä torjumaan nopeita hyökkääjiä. == Uusi alustyyppi == Kolmas merilordi kontra-amiraali Jackie Fisher tilasi 1892 uuden tyyppisen aluksen, jonka aseistuksena tuli olla nopeasti ampuvia tykkejä sekä voimanlähteenä vesiputkikattilat. Kuuden erilaisen alustyypin piirustukset toimitettiin amiraliteetille tutkittaviksi, joista lopulta kolme hyväksyttiin. Hyväksytyt kolme suunnitelmaa olivat kolmelta eri valmistajalta, joille toimitettiin kullekin kahden aluksent tilaus. Tilausten vastaanottajat olivat: *John I. Thornycroft and Company *Yarrow Shipbuilders *Laird, Son and Company. Kaikki alukset olivat pyöristetyllä katetulla etukannella varustettuja (), mikä oli tyypillistä brittiläisille ensimmäisen sukupolven torpedovenehävittäjille. Kaikki tilatut alukset poistettiin palveluksesta ennen ensimmäistä maailmansotaa. === Aseistus === Ensimmäisten torpedovenehävittäjien (26-knotters) oli suunniteltu asennettavaksi kahteen eri tehtävään: torpedovene- ja tykkivenetehtävään. Kummassakin roolissa aluksille oli kiinteä 18 tuuman keulatorpedoputki sekä 12 naulan tykki, johon sata laukausta. Tykkiveneinä aluksilla oli torpedoputkeen kaksi torpedoa sekä täydennyksenä kolme kuuden naulan tykkiä, joista kaksi keskellä alusta kummallakin laidalla ja kolmas perässä. Kuhunkin tykkiin oli sata kranaattia. Torpedoveneinä aluksille asennettiin kaksi kääntyvää torpedoputkea lisää. Torpeidoita aluksilla oli tuolloin kaikkiaan viisi eli kolme putkissa ja kaksi varalla. Kuuden naulan tykkejä oli vain yksi perässä ja siihen sata kranaattia.Lyon, David s. 98 == Alukset == Havock-luokan torpedovenehävittäjätGardiner, Robert (ed.) 2002 s. 90 Nimi Telakka Kölinlasku Vesille Valmis Kohtalo HMS Havock Yarrow and Company, Poplar heinäkuu 1892 12. elokuuta 1893 tammikuu 1894 poistettu palveluksesta 1911 romutettu 1912 HMS Hornet Yarrows heinäkuu 1892 23. joulukuuta 1893 heinäkuu 1894 myyty romutettavaksi 12. lokakuuta 1909 == Lähteet == * * * * === Viitteet === *
Ferret

Ferret tarkoittaa seuraavia asioita: *Ferret-luokka, Britannian kuninkaallisen laivaston hävittäjäluokka *Daimler Ferret, panssariauto ;Britannian kuninkaallinen laivasto * HMS Ferret (1704), 10-tykkinen sluuppi * HMS Ferret (1711), 10-tykkinen sluuppi * HMS Ferret (1721), 6-tykkinen sluuppi * HMS Ferret (1743), 14-tykkinen sluuppi * HMS Ferret (1760), 14-tykkinen Ferret- luokan sluuppi * HMS Ferret (1763), 6-tykkinen Ferret-luokan kutteri * HMS Ferret (1784), 12-tykkinen Childers-luokan prikisluuppi * HMS Ferret (1794), 4-tykkinen tykkivene * HMS Ferret (1799), 6-tykkinen kuunari * HMS Ferret (1806), 18-tykkinen Cruizer-luokan prikisluuppi * HMS Ferret (1813), 14-tykkinen priki * HMS Ferret (1821), 10-tykkinen Cherokee-luokan prikisluuppi * HMS Ferret (1840), 8-tykkinen priki * HMS Ferret (1893), Ferret-luokan torpedovenehävittäjä * HMS Ferret (1911), Acheron-luokan hävittäjä *HMS Ferret (tukikohta, 1940), Londonderryn laivastotukikohta 1940-1947 *HMS Ferret (tukikohta, 1989), Laivaston reservin koulutuskeskus Ashfordissa Kentissä 1989
Ferret-luokka

Ferret-luokka oli Britannian Kuninkaallisen laivaston kolmas torpedovenehävittäjäluokka (), jonka alukset tilattiin 1892. == Taustaa == Nopeisiin ja ketteriin veneisiin asennettu Robert Whiteheadin ja Itävalta- Unkarin laivaston kapteenin Giovanni Luppisin vuonna 1866 keksimä omalla voimanlähteellä varustettu torpedo aiheutti uhan taistelulaivoille. Riittävän suuri joukko torpedoveneitä läpäisisi taistelulaivan puolustuksen ja upottaisi raskaamman aluksen torpedoimalla tai vähintään vaurioittaisi sitä ja siten asettaisi sen alttiiksi vastustajan taistelulaivoille. Torpedoveneet osoittivat tehonsa ensimmäisen kerran Chilen sisällissodassa 1891. Torpedoveneitä vastaan suunniteltiin pieniä aseistettuja aluksia, jotka liitettäisiin raskaiden alusten suojaksi. Ensimmäiset yritykset luoda uusi suojaava alustyyppi ei onnistunut riittämättömän toimintasäteen ja nopeuden vuoksi. Alukset eivät kyenneet seuraamaan laivastoa eivätkä torjumaan nopeita hyökkääjiä. == Uusi alustyyppi == Kolmas merilordi kontra-amiraali Jackie Fisher tilasi 1892 uuden tyyppisen aluksen, jonka aseistuksena tuli olla nopeasti ampuvia tykkejä sekä voimanlähteenä vesiputkikattilat. Kuuden erilaisen alustyypin piirustukset toimitettiin amiraliteetille tutkittaviksi, joista lopulta kolme hyväksyttiin. Hyväksytyt kolme suunnitelmaa olivat kolmelta eri valmistajalta, joille toimitettiin kullekin kahden aluksent tilaus. Tilausten vastaanottajat olivat: *John I. Thornycroft and Company *Yarrow Shipbuilders ja *Laird, Son and Company. Kaikki alukset olivat pyöristetyllä katetulla etukannella varustettuja (), mikä oli tyypillistä brittiläisille ensimmäisen sukupolven torpedovenehävittäjille. Kaikki tilatut alukset poistettiin palveluksesta ennen ensimmäistä maailmansotaa. === Aseistus === Ensimmäisten torpedovenehävittäjien (26-knotters) oli suunniteltu asennettavaksi kahteen eri tehtävään: torpedovene- ja tykkivenetehtävään. Tämän luokan alusten aseistuksesta puuttui muista poiketen kiintästi keulaan asennettu torpedoputki. Kummassakin roolissa aluksilla oli kiinteä 12 naulan tykki, johon sata laukausta. Tykkiveneinä aluksilla oli torpedoputkeen kaksi torpedoa sekä täydennyksenä kolme kuuden naulan tykkiä, joista kaksi keskellä alusta kummallakin laidalla ja kolmas perässä. Kuhunkin tykkiin oli sata kranaattia. Torpedoveneinä aluksille asennettiin kaksi kääntyvää torpedoputkea. Torpeidoita aluksilla oli tuolloin kaikkiaan neljä eli kaksi putkissa ja kaksi varalla. Kuuden naulan tykkejä oli vain yksi perässä ja siihen sata kranaattia.Lyon, David s. 98 == Alukset == Ferret-luokan torpedovenehävittäjätGardiner, Robert (ed.) 2002 s. 91 Nimi Telakka Kölinlasku Vesille Valmis Kohtalo HMS Ferret Laird, Son and Company, Birkenhead heinäkuu 1893 9. joulukuuta 1893 maaliskuu 1895 uponnut maalilaivana 1911 HMS Lynx Laird heinäkuu 1893 24. tammikuuta 1894 elokuu 1895 romutettu 1912 == Lähteet == * * * * === Viitteet === *
In dubio pro reo

In dubio pro reo on oikeustieteessä käytetty sääntö, jolla tarkoitetaan, että näytön osalta epäselviksi jääneissä tapauksissa asia on ratkaistava syytetyn eduksi.Jokela, s. 26. Se liittyy olennaisesti käsitteeseen syyttömyysolettama. Periaate on peräisin keskiajalta, ja sitä pidetään yleismaallisena oikeusvaltion perussääntönä, joka on kirjattu useisiin ihmisoikeussopimuksiin.Tuori 2007, s. 62 Euroopan ihmisoikeuselinten ratkaisukäytännössä katsotaan, että tuomioistuimen velvollisuuksiin kuuluu arvioida kaikki epäselvyydet todistusaineistossa syytetyn eduksi.Jokela, s. 33. Vastaavia sääntöjä ovat siviliprosessissa in dubio contra actorem, jonka mukaan epäselvässä tilanteessa tulee tuomita kantajaa vastaan, ja in dubio contra praeferentem, jonka mukaan epäselvässä tilanteessa tulee tuomita kyseessä olevaan tosiseikkaan vedonnutta vastaan. == Katso myös == * Puolustuksen suosimisen periaate == Lähteet == * * === Viitteet === Luokka:Latinankieliset fraasit Luokka:Prosessioikeus
Roffe

Roffe tai Roffé voi viitata seuraaviin henkilöihin: * Rolf "Roffe" Wikström (s. 1949), ruotsalainen blues-artisti ja kitaristi * Reina Roffé (s. 1951), argentiinalainen toimittaja ja kirjailija * Diann Roffe-Steinrotter (s. 1967), yhdysvaltalainen alppihiihtäjä
Puolustuksen suosimisen periaate

Puolustuksen suosimisen periaate () eli syytetyn suosimisen periaate on rikosprosessissa noudatettava oikeusperiaate, joka pyrkii varmistamaan sen, ettei syytöntä tuomita. Puolustuksen suosimisen periaatteeseen voidaan katsoa kuuluvan ainakin seuraavat seikat: Jokela, s. 25–26. * syyttäjä on velvollinen näyttämään toteen kaikki ne seikat, joihin syyte välittömästi perustuu (syyttömyysolettama) * näytön osalta epäselvissä tapauksissa asia on ratkaistava syytetyn eduksi (in dubio pro reo -sääntö) * laintulkintatilanteissa lakia on epävarmoissa tapauksissa sovellettava viime kädessä syytetylle lievemmän vaihtoehdon mukaisesti (in dubio mitius -sääntö) == Lähteet == * === Viitteet === Luokka:Prosessioikeus
In the Garden of Venus

In the Garden of Venus on Modern Talkingin albumi vuodelta 1987. Albumi on kaksikon viimeinen ennen 90-luvun lopun paluuta. Siltä kuulee vaikutukset monista Dieter Bohlenin projekteista ko. vuonna, esim. levy sisältää monia täsmälleen samoja sanoituksen osia ja ilmaisuja kuin jotkut toiset kappaleet tällä sekä muilla albumeilla, joiden kappaleista Bohlen on vastuussa. Levy ei menestynytkään edellisten julkaisuiden tavoin. == Kappaleet == # # # # # # # # # # ==Lähteet== Luokka:Vuoden 1987 albumit Luokka:Modern Talkingin albumit
Pituusmassa

Pituusmassa eli lineaarinen (massa)tiheys tarkoittaa langan tai muun yksiulotteisen kappaleen massaa pituutta kohti. SI-järjestelmässä pituusmassan yksikkö on kilogrammaa per metri (kg/m). Pituusmassalle käytetään usein nimeä metripaino, erityisesti metrimitalla myytäville tuotteille, koska ostajat voivat sen perusteella helposti laskea ostoksensa painon. Metripainoa yksiköissä tonnia per metri (t/m) käytetään myös rautateillä junan kuormittavuuden mitoitukseen. Kuitujen ja lankojen yhteydessä käytetään pituusmassan yksikkönä denieriä (grammaa per 9000 metriä) tai texiä (grammaa per kilometri). == Katso myös == * Pinta-alamassa * Tiheys == Lähteet == Luokka:Suureet
Runar Långbacka

Runar Emanuel Långbacka (11. lokakuuta 1905 Teerijärvi – 4. marraskuuta 1970 Närpiö) oli suomalainen kansakoulunopettaja, rauhanaktivisti ja ruotsin kielellä kirjoittanut kirjailija. Långbacka valmistui kansakoulunopettajaksi 1927 Uudenkaarlepyyn opettajaseminaarista. Hän toimi sitten 40 vuotta opettajana Närpiön Finbyssä jääden eläkkeelle 1967. Långbacka toimi aktiivisesti raittiusliikkeessä ja rauhanliikkeessä sekä harrasti musiikkia. Hän osallistui myös poliittiseen keskusteluun lehtien palstoilla ja kirjoitti erityisesti Kaskö Tidning-lehteen. Teatterinjohtaja Ralf Långbacka on Runar Långbackan poika. == Teoksia == * Närpesboken : hembygdslära för folkskolorna i Närpes ; tekijät Runar Långbacka, Gunnar Nybond, Albert Brommels. Närpes kommuns förlag, Vasa 1937, ny omarbetad upplaga Närpes kommun, Vasa 1953 * Ur Pers vardagsliv : berättelse för skolbarnen. Finlands svenska lärares nykterhetsförening, Vasa 1938 * Med alkoholen vid ratten : F.S.N:s tävlingsskrift. Finlands svenska nykterhetsförbund, Vasa 1946 * Idealist och fredsvän. Närpesnejdens fredsförening, Närpes 1974 == Lähteet == * * * === Viitteet === Luokka:Suomalaiset opettajat Luokka:Suomenruotsalaiset kirjailijat Luokka:Vuonna 1905 syntyneet Luokka:Vuonna 1970 kuolleet
Matilda Sirkkola

Maria Matilda Sirkkola (o.s. Torenius, 23. maaliskuuta 1889 Vihti – 1. elokuuta 1971 Toijala) oli suomalainen opettaja ja kirjailija. Puoliso kansakoulunopettaja, taidemaalari Oskar Sirkkola (aik. Strandberg).Päivästä päivään. 50 vuotta täyttää..., Helsingin Sanomat, 23.03.1939, nro 80, s. 6, Kansalliskirjaston digitaaliset aineistot Sirkkola valmistui Jyväskylän seminaarista 1912 ja hän suoritti Helsingin yliopistossa filosofian kandidaattitutkintoa vastaavat tutkinnot sekä tutkinnot harjoituskoulujen opettajavirkoja varten. Hän teki opintomatkan Viroon ja Ruotsiin. Sirkkola toimi opettajana Lopen Järventaustan kansakoulussa 1912–1915 ja Sääksmäen Tarttilan kansakoulussa 1915–1927. Hän oli Heinolan seminaarin harjoituskoulun yhdistetyn luokan opettajana 1927–1938 ja seminaarin harjoituskoulun yliopettajana 1938–1953. Sarkkila kirjoitti muun muassa kirjan Oman työn koulu, kokeita kansakoulun uudistamiseksi sekä julkaisi runoja ja lasten vuorokeskusteluja joulu- ja aikakauslehdissä. == Teoksia == * Oman työn koulu : kokeita kansakoulun uudistamiseksi. WSOY 1936 * Oman työn koulun lukemisto : rinnakkaislukukirja kansakoulun yläluokkia varten, nide 1 ; tekijät Matilda Sirkkola ja Yrjö Paalanen. WSOY 1938 * Iloinen koulu : koulunäytelmä ; kuv. Kaija Mäkelä. WSOY 1944, 2. painos 1954 * Heinolan seminaari 1899-1949 : muistojulkaisu ; toim. Yrjö Paalanen, Hilkka Ahomäki, Matilda Sirkkola. Valistus 1949 * Koululasten juhlahetkiä : ohjelmistoa koulun juhlaan ja arkeen. WSOY 1959 * Onnittelulaulu "Onnenkyyhky lentää..." sanat Martti Helan säveltämään koululauluun == Lähteet == * * === Viitteet === Luokka:Suomalaiset opettajat Luokka:Suomalaiset kirjailijat Luokka:Vuonna 1889 syntyneet Luokka:Vuonna 1971 kuolleet
Stefan Molyneux

Stefan Molyneux on kanadalainen nettiradiojuontaja, joka tunnetaan blogistaan Freedomain Radio. Anarkokapitalistiksi itseään kutsuvan Molyneux'n näkemysten katsotaan yleisesti olevan äärioikeistolaisia ja hänen on esitetty kannattavan valkoista ylivaltaa. Politico ja The Washington Postin ovat kutsuneet häntä alt-right-liikkeen johtavaksi hahmoksi, ja Tom Clements on The Independent- lehdessä kuvaillut Molyneux'illa olevan "perverssi fiksaatio rotuun ja älykkyysosamäärään". Mm. YouTube, SoundCloud ja Twitter ovat sulkeneet Molyneux'in tilejä käyttöehtoja vastaisesta vihapuheesta. Useat lähteet ovat kuvailleet Freedomain-yhteisöä kulttina, viitaten Molyneux'in väitetysti käyttämiin indoktrinaatiometodeihin. == Ura == Molyneux toimii päätoimisesti tubettajana. Freedomain Radio on katsojarahoitteinen. Suurin osa podcastin materiaalista on jakelussa ilmaiseksi, osa taas ainoastaan sellaisten seuraajien saatavilla, jotka ovat lahjoittaneet Molyneux'lle vähintään 500 dollaria viimeisen 365 päivän aikana. Molyneux on kirjoittanut useita kirjoja. Kaikki teokset on julkaistu omakustanteina ja niistä suurin osa on ilmaisjakelussa Molyneux'in verkkosivulla.Free Books. Freedomain Radio. Viitattu 9.2.2012. Saatavana: http://freedomainradio.com/FreeBooks.aspx == Kritiikki == Molyneux on neuvonut kuulijoitaan, että aikuisten väliset ihmissuhteet ovat vapaaehtoisia, ja että joidenkin henkilöiden kannattaa kokonaan katkaista suhteensa vanhempiinsa. Toimintaa on kritisoitu ja kuvailtu kulttimaiseksi. Ontarion psykologeja valvova taho (College of Psychologists of Ontario) totesi käsittelyssään miehensä näkemyksiä tukeneen Molyneux'n psykoterapeuttina työskentelevän vaimon toimineen ammatillisesti väärin. Tämän seurauksena vaimo suostui lopettamaan epäammattimaisen, hyväksyttävästä terapeutti-potilas -suhteesta poikkeavat podcastauksensa nettiradioon ja toimintansa ohjaamisen ammatillisen vertaisarvioinnin avulla. == Lähteet == == Aiheesta muualla == * Freedomain Radio * Molyneux'n Youtube-kanava * Molineux'n kulttia kritisoiva sivusto Luokka:Kanadalaiset juontajat Luokka:Elävät henkilöt Luokka:Vuonna 1966 syntyneet
HMS Daring (1893)

HMS Daring oli Britannian kuninkaallisen laivaston Daring-luokan torpedovenehävittäjä. == Valmistus == Alus tilattiin 27. kesäkuuta 1892 John I. Thornycroft and Companyltä Chiswickistä, jolloin sen valmistumisajankohdaksi määrättiin 27. heinäkuuta 1893. Köli laskettiin heinäkuussa 1892 telakkanumerolla 287. Alus laskettiin vesille 25. marraskuuta 1893 kumminaan telakan perustajan John Isaac Thornycroftin puoliso ja valmistui helmikuussa 1895.Lyon, David s. 40 == Koeajot == Alusta testattiin ensimmäisen kerran 17. tammikuuta 1894 Lower Hopessa, jolloin se suoritti useita koeajoja. Niissä todettiin lukuisia ongelmia, kuten savuhormien kuumenemista ja perän tärinää. Kahdenteentoista koeajoon alukselle asennettiin jäähdyttävä väliseinä konehuoneen kummallekin puolelle sekä jäähdytysmatot savuhormien ympärille, mutta lämpötilaa ei kyetty hallitsemaan. Konehuoneen olosuhteet olivat mahdottomat, mikäli luukut suljettiin, ja jäähdytysmatoilla saavutettiin ainoastaan palovammojen vähenemistä.Lyon, David s. 42 Alus teki kulutuskokeet 18. syyskuuta ja ajoi 9,908 solmun nopeudella kaksitoista tuntia yhdellä kattilalla. Se ajoi 37,73 merimailia tonnilla hiiltä. Se poistettiin palveluksesta 1911 ja myytiin 10. huhtikuuta 1912 romutettavaksi.Lyon, David s. 43 == Lähteet == * * * * === Viitteet === Luokka:Daring-luokan hävittäjät (1893) Luokka:Thornycroftin valmistamat alukset
Kaukainen unelma

Kaukainen unelma () on Nora Robertsin Unelma-trilogian ensimmäinen osa, joka ilmestyi vuonna 2009. Kirjaa seurasi teos nimeltä Unelmien voima. ==Juoni== Margo Sullivan, Kate Powell ja Laura Templeton ovat kasvaneet yhdessä Templeton Housessa. Margo on ainainen unelmoija, Kate ainainen järkeilijä ja Lauralla on sydän paikallaan. Siinä missä Katen aseena on aivot, ja Lauran aseena hyvä sydän, Margo hyödyntää ulkoista kauneuttaan. Margo on Templetonin hotellisuvun palvelijan Ann Sullivanin ainoa lapsi. Margolle ei suotu samoja oikeuksia kuin Templetonien lapsille, mutta hän oli aina liian ylpeä ottaakseen apua vastaan. Kuvankaunis Margo raivaa tiensä huippumalliksi, mutta joutuu nöyrtymään, kun hänen maineen- ja menestyksentäyteinen maailmansa yllättäen romahtaa. Hän palaa kotiin ystäviensä luo rakentamaan elämäänsä uudelleen. Paluun jälkeen hänen ja Josh Templetonin entinen rakkaus syttyy jälleen. Margo ystävineen perustaa menestyvän kirpputoriliikkeen Pretensesin. Etenkin sängyssä Margolla ja Joshilla synkkaa paremmin kuin hyvin. Matkaan asettuneiden mutkien kautta he kuitenkin alkavat toden teolla seurustella ja harkitsevat kumpikin avioliittoa. Margo ja Josh päätyvät yhteen, ja hetki sitä ennen syntynyt väärinkäsitys pettämisestä oikaistaan. ==Henkilöitä== *Margo Sullivan - Templetonien palvelijan tytär, kaunis, ja rakastuu Josh Templetoniin. *Katherine "Kate" Powell - Templetonien orposerkku, jota on aina pidetty aitona oikeana Templetonina. *Laura Templeton Ridgeway - Templetonien perintöprinsessa, oli naimisissa Peter Ridgewayn kanssa, mutta he erosivat sydäntä jäätävällä tavalla. *Joshua "Josh" Templeton - Templetonien perintöprinssi, palavasti rakastunut Margoon. *Peter Ridgeway - Lauran entinen aviomies, joka kähvelsi sekä Lauran että heidän lastensa rahat. *Thomas "Tommy" Templeton - Toinen Templetonin omistajista, Joshin ja Lauran isä ja Susanin mies. *Susan "Susie" Templeton - Thomasin vaimo, Joshin ja Lauran äiti. *Allison "Ali" Ridgeway - Peterin ja Lauran esikoinen *Kayla Ridgeway - Peterin ja Lauran kuopus. *Ann "Annie" Sullivan - Margon äiti, Templetonien taloudenhoitaja. *Candace "Candy" Litchfield - Margon, Katen ja Lauran vihollinen kouluajoilta. Palavan kateellinen näille kolmelle naiselle. Luokka:Rakkausromaanit Luokka:Yhdysvaltalaiset romaanit Luokka:Vuoden 2009 kirjat
HMS Decoy (1894)

HMS Decoy oli Britannian Kuninkaallisen laivaston Daring-luokan torpedovenehävittäjä. == Valmistus == Alus tilattiin 27. kesäkuuta 1892 John I. Thornycroft and Companyltä Chiswickistä ja sen valmistumisajankohdaksi määrättiin 27. heinäkuuta 1893. Aluksen köli laskettiin heinäkuussa 1892 telakkanumerolla 288 ja se laskettiin vesille 7. helmikuuta 1894. Alus valmistui kesäkuussa 1895, ja sen tarjoukseen perustunut hinta oli 33 474 puntaa. Loppuhinnaksi vahvistettiin 36 840 puntaa, kun hintaan lisättiin kuusinaulaisten asentaminen.Lyon, David s. 40 == Palvelus == Aluksen ensimmäisessä koeajossa 31. heinäkuuta 1894 aluksen miehistönä oli 60 henkeä. Alus saavutti 21. elokuuta mailin matkalla 27,641 solmun huippunopeuden, kun sen uppouma oli 237,25 tonnia. Aluksen höyrykoneisto tuotti 4 049 hevosvoimaa, mikä pyöritti akselia 366 kierrosta minuutissa. Kolmen tunnin ajossa alus saavutti 27,163 keskinopeuden 4 009 hevosvoimalla.Lyon, David s. 43 Alus upposi kolaroituaan HMS Arunin kanssa 13. elokuuta 1904. == Lähteet == * * * * === Viitteet === Luokka:Daring-luokan hävittäjät (1893) Luokka:Thornycroftin valmistamat alukset
Angerer

Angerer on sukunimi: * Clara Angerer (s. 1965), italialainen maastohiihtäjä * Karl Angerer (s. 1979), saksalainen rattikelkkailija * Nadine Angerer (s. 1978), saksalainen jalkapallomaalivahti * Pat Angerer (s. 1987), yhdysvaltalainen jalkapalloilija * Paul Angerer (1927−2017), itävaltalainen kapellimestari, säveltäjä, viulisti ja alttoviulisti * Peter Angerer (s. 1959), saksalainen ampumahiihtäjä ja olympiavoittaja * Tobias Angerer (s. 1977), saksalainen maastohiihtäjä ja olympiamitalisti
Nuori samurai

Nuori Samurai () on Chris Bradfordin kirjoittama kirjasarja. Kirjasarja sijoittuu 1600-luvun Japaniin ja kertoo nuoresta Jack Fletcheristä, josta tulee ensimmäinen muukalaistaustainen samurai. Sarjasta on ilmestynyt suomeksi seuraavat kirjat: * Nuori samurai: Soturin tie(2009) * Nuori samurai: Miekan tie(2010) * Nuori samurai: Lohikäärmeen tie (2011) ==Juoni== Soturin tie Kirjasarjan ensimmäisessä osassa englantilainen Jack Fletcher ja hänen isänsä haaksirikkoutuvat Japanin rannikolle. Pian heidän kimppuunsa hyökkäävät ninjat ja piilossa ollut Jack on hyökkäyksen ainoa selviytyjä. Jack menettää tajuntansa ja herää samuraimestari Takeshi Masamoton luona. Jack on uudessa maassa, jonka kieltä ei osaa mutta jota opettelee portugalilaisen jesuiitan, Luciuksen avulla. Pian, kun Jack oppii japania, selviää, että ninja, joka on murhannut hänen isänsä on tappanut myös Masamoton perheen vanhimman pojan. Lisäksi, kyseinen ninja haluaa Jackin halussa olevat elintärkeät merikartat. Suojellakseen Jackia Masamoto päättää antaa hänelle samuraiopetusta. Miekan tie Kirjasarjan toisessa osassa Jack jatkaa opiskeluaan samuraikoulussa. Koska Jack on muukalainen, hänestä ei pidetä ja hän saa monia vihamiehiä kanssaopiskelijoistaan. Hän joutuu ongelmiin oppilaista koostuvan skorpionijengin kanssa, joka haluaa tappaa hänet. Lisäksi, hänen hallussa olleet merikartat varastetaan. Kirja huipentuu kilpailuun, jossa samuraioppilaat kilpailevat kunniastaan. Lohikäärmeen tie Vuonna 1613 Japania uhkaa sota ja samurait joutuvat valitsemaan kummalla puolella haluavat taistella. Kaiken lisäksi, Jackin on hankittava merikartat takaisin viholliseltaan. Kirja päättyy Jackin lähtöön Masamoton perheen parista. ===Henkilöitä=== * Jack Fletcher: Nuori poika, joka päättyy Japaniin ja aloittaa samuraikoulutuksen. * Akiko Dāte: Jackin hyvä ystävä, joka on mestarijousiampuja ja Hiroko Dāten tytär. * Yamato Masamoto: Takeshin toiseksi vanhin poika * Takeshi Masamoto: Miekkamestari ja Niten Ichi-Ryūn koulun perustaja. * Ryu Dokugan: Yksisilmäinen ninja, joka tappoi Jackin isä ja jolle Jack on vannonut kostavansa. Kirjojen konna. * Kazuki Oda: Jackin kilpaileva opiskelija ja vihamies, joka esiintyy jokaisessa kirjassa. * Isä Lucius: Portugalilainen jesuiitta, joka opettaa Jackille tapoja ja japania. * Isä Bobadillo:Portugalilainen pappi, joka on liittoutunut Ryu Dokuganin kanssa. * Jiro: Akikon pikkuveli, Jackin ystävä. * Tenno Masamoto: Takeshin vanhin poika, jonka Ryu Dokugan on myös murhannut. * John Fletcher: Jackin isä ja Alexandria-nimisen laivan luotsi. * Jess Fletcher: Jackin sisko ==Vastaanotto== Kirjasarja on saanut monia palkintoja, ja Soturin tie oli myös ehdolla Carnegie-mitalin saajaksi. The Times kuvaili sarjan kolmatta osaa, Lohikäärmeen tietä eläväksi ja nautinnolliseksi. Myös kirjailija Eoin Colfer on kehunut sarjaa. == Lähteet == Luokka:Nuortenkirjat Luokka:Kirjasarjat
Agena target vehicle

Agena on telakointialus, jota käytettiin Gemini-lennoilla telakoitumisen harjoitteluun. Alus oli muokattu Lockheed RM-81 Agena-D kantoraketin ylemmästä osasta. == Tehtävät == Koodi Gemini-tehtävä Tapahtumat GATV-5002 Gemini 6 Agena laukaistiin yhdessä Gemini 6:n kanssa. GATV-5003 Gemini 8 Ensimmäinen telakoituminen. GATV-5004 Gemini 9 Telakoituminen epäonnistui. ATDA-2186 Gemini 9A Telakointiportti halkesi,telakointi epäonnistui. GATV-5005 Gemini 10 Korkeus vaihdettiin. GATV-5006 Gemini 11 Korkeutta nostettiin enemmän. GATV-5001A Gemini 12 Agena pudotettiin kiertoradalta. == Lähteet == Luokka:Gemini-ohjelma Luokka:Avaruusluotaimet fr:Agena (fusée-cible)
Helvi Kuoppala

Helvi Ester Kuoppala (5. heinäkuuta 1916 Nurmo – 6. lokakuuta 1993) oli suomalainen kirjailija. == Teoksia == * Sininen soitto : satuja; kuv. Paula Kuoppala. Herättäjä, Lapua 1971 * Miriam Hilkian tytär. Kirjapaja, Helsinki 1983 * Lakeuden tulet. Kirjapaja, Helsinki 1985 * Ruskolan perijät : romaani. Kirjapaja, Helsinki 1987 * Lakeuden tyttäret. Kirjapaja, Helsinki 1989 * Yövalkeat. Kirjapaja, Helsinki 1991 * Lakeuden salat. Kirjapaja, Helsinki 1993 == Lähteet == * Luokka:Suomalaiset kirjailijat Luokka:Vuonna 1916 syntyneet Luokka:Vuonna 1993 kuolleet
Sara, tarinatyttö

Sara, tarinatyttö () on kanadalaisen L. M. Montgomeryn kirjoittama teos, joka julkaistiin 1911. Kirja suomennettiin ensimmäisen kerran 1994 nimellä Sara Stanleyn tarinat (suom. Raimo Meltti). Kirjasta ilmestyi vuonna 2010 Sisko Ylimartimon uusi käännös nimellä Sara, tarinatyttö. Kirjan nimihenkilö on 14-vuotias Sara Stanley, jonka perhe asuu Prinssi Edwardin saarella. Teoksen minäkertojana on Saran serkku Beverley King. == Lähteet == Luokka:Kanadalaiset romaanit Luokka:Lastenkirjat Luokka:Vuoden 1911 kirjat